**ОСНОВНИ РЕЗУЛТАТИ ОТ НАБЛЮДЕНИЕТО НА РАБОТНАТА СИЛА**

**В ОБЛАСТ СЛИВЕН ПРЕЗ ЧЕТВЪРТОТО ТРИМЕСЕЧИЕ НА 2023 ГОДИНА**

През четвъртото тримесечие на 2023 г. общият брой на заетите лица в област Сливен е 67.4 хил., от които 37.1 хил. са мъже, а 30.3 хил. са жени. Коефициентът на заетост за населението на 15 и повече навършени години в областта през четвъртото тримесечие на 2023 г. е 49.0% (при 53.1% за страната). Той е съответно 56.8% за мъжете и 42.0% за жените. По коефициент на заетост област Сливен е на седемнадесето място в страната.

В сравнение с третото тримесечие на 2023 г. общият брой на заетите лица в област Сливен намалява с 0.1%, а спрямо четвъртото тримесечие на 2022 г. се увеличава с 0.3%[[1]](#footnote-1).

**Фиг. 1. Коефициенти на заетост** **по тримесечия в област Сливен**

През четвъртото тримесечие на 2023 г. заетите лица на възраст 15 - 64 навършени години са 65.1 хил., като 36.0 хил. от тях са мъже, а 29.1 хил. са жени. Коефициентът на заетост за населението в същата възрастова група е 65.4%, съответно 71.4% за мъжете и 59.2% за жените.

В сравнение с третото тримесечие на 2023 г. общият брой на заетите лица на възраст 15-64 навършени години в областта намалява с 0.6%, а спрямо четвъртото тримесечие на 2022 г. броят на заетите лица в тази възрастова група се увеличава с 1.6%.

**Методологични бележки**

Наблюдението на работната сила е извадково и се провежда непрекъснато, като осигурява тримесечни и годишни данни за икономическата активност на населението на 15 и повече навършени години. То обхваща обикновените домакинства в страната. Домакинствата, участващи в изследването, са избрани на случаен принцип и се анкетират чрез лично интервю.

**Наблюдаван период** - характеристиките на всяко анкетирано лице се отнасят за състоянието му през определена календарна седмица.

**Заети** са лицата на 15 - 89 навършени години, които през наблюдавания период:

- извършват работа дори за един час, за което получават работна заплата или друг доход;

- не работят, но имат работа, от която временно отсъстват поради годишен отпуск, болест, отпуск при раждане и отглеждане на малко дете и други.

**Коефициент на заетост** - относителният дял на заетите лица от общото население (в съответната група).

При оценката на резултатите за четвъртото тримесечие на 2023 г. са използвани предварителни данни за населението на страната към 30.09.2023 година. Изключено е населението, живеещо в колективни домакинства. С оглед осигуряване на сравнимост данните от Наблюдението на работната сила за четвъртото тримесечие на 2022 г. са преизчислени с данни за населението на база на Преброяване 2021.

Както при всяко извадково наблюдение, данните от Наблюдението на работната сила са обременени с грешки, дължащи се на извадката (стохастични грешки).

Поради направените закръгления в някои случаи общите данни могат да се различават незначително от сумата на отделните групи, включващи се в тях.

Повече информация и данни за наблюдение на работната сила са достъпни в Информационна система [ИНФОСТАТ](https://infostat.nsi.bg/infostat/pages/module.jsf?x_2=94) и на сайта на НСИ - [www.nsi.bg](http://www.nsi.bg), раздел [Наблюдение на работната сила](http://www.nsi.bg/bg/content/3992/%D1%82%D1%80%D0%B8%D0%BC%D0%B5%D1%81%D0%B5%D1%87%D0%BD%D0%B8-%D0%B4%D0%B0%D0%BD%D0%BD%D0%B8).

1. Сравненията са направени с ревизирани данни за четвъртото тримесечие на 2022 година (виж Методологичните бележки). [↑](#footnote-ref-1)